Dincolo de partea profesională, Mirela Retegan are o mare mândrie în viața personală. Fondatoarea trupei Gașca Zurli se poate lăuda cu fiica ei, Maya, în vârstă de 22 de ani. Tânăra a studiat la Londra, însă a decis să se mute în România pentru a o ajuta pe mama ei cu proiectul pentru copii. Mai mult decât atât, ea s-a și îndrăgostit nebunește, așa că a luat hotărârea de a se muta cu iubitul ei.
Fiica Mirelei Retegan a studiat la Londra, iar în acea perioadă a stat la cămin. Deși tatăl său locuiește acolo, tânăra nu a vrut să se mute cu el. Totuși, bărbatul i-a fost mereu aproape, iar acum o relație foarte frumoasă. Ulterior, Maya a decis să întoarcă în România, unde o ajută pe mama ei cu proiectul Gașca Zurli.
În ultima perioadă, Gașca Zurli a fost implicată într-un mare scandal, după ce mai mulți membri au decis să părăsească trupa și au făcut acuzații dure la adresa Mirelei Retegan. Fondatoarea proiectului nu s-a dat bătută și a transformat personajele în mascote.
Mirela Retegan o are alături pe fiica ei. Maya s-a întors în România în luna iunie a anului trecut și de atunci este foarte implicată în tot ceea ce înseamnă Gașca Zurli. După ce a revenit în țara natală, tânăra s-a îndrăgostit, iar în decembrie 2023 s-a și mutat cu iubitul ei.
„Ultima mutare se datorează plecării mele după revenirea la București. În iunie m-am întors în ţară, apoi m-am îndrăgostit şi, în decembrie, m-am mutat pentru prima dată în viaţa mea cu iubitul meu. Simţeam că am nevoie de un mentor, pe care l-am căutat prin alte părţi în profesori, diriginţi, rectori, şi apoi am ajuns la concluzia că tot mama e mentorul principal.”, a mărturisit Maya, potrivit OK Magazine!.
De-a lungul timpului, Maya s-a mutat în mai multe locuri, alături de mama sa. Mirela Retegan a povestit că, după ce s-a stabilit în București, nu și-a găsit un loc al ei și s-a mutat de mai multe ori cu chirie. Ea nu a vrut să își ia o locuință pentru că toți banii i-a investit în Gașca Zurli.
„Tocmai ce m-am mutat iar. Iniţial, după ce am născut-o pe Maya, cu ajutorul mamei şi cu nişte eforturi foarte mari bancare, eu şi tatăl Mayei am cumpărat un apartament în Satu Mare.
Am locuit acolo doar doi ani, până când ne-am mutat în Bucureşti în 2003. Şi atunci mi-am dat seama că nu mai vreau să investesc bani, timp şi energie şi să mă ataşez de o casă în detrimentul altor lucruri.
Aşa că m-am mutat cu chirie de 11 ori de când am venit la Bucureşti, în funcţie de nevoile mele sau ale Mayei, în principal, ca să fiu cât mai aproape de şcoala sau de activităţile ei. Am preferat să investesc în Zurli toţi banii pe care i-am câştigat, să-i reinvestesc apoi, leu cu leu, în toate produsele şi în tot ce am reuşit să creez.”, a spus Mirela Retegan.